钦定古今图书集成/理学汇编/学行典/第246卷 > 张锡眉
## 钦定古今图书集成/理学汇编/学行典/第246卷 > 张锡眉

按《嘉定县志》：“张锡眉，字介兹，崇祯庚午举于乡。性至
孝，负介行。一夕，孤馆独坐，有女子窥之，投簪珥于几
上，正容不动。明旦托省觐归，亦终不言也。岁大祲，力
请有司发粟赈济，多所全活。复募人瘗饥死者以千
计。烈妇黄氏为姑夺其志，绝脰死，槁葬二十三年，人
无知者。锡眉闻其事，白之当事，因启棺合葬，见赤蛇环护，其棺不毁；咸谓“真烈”所感。有故人叶生者，早夭
无嗣，营其两世之丧，乙酉七月殉难死。妾何氏，抱爱
女赴水死。